Ericu950/Stoicheia-meter-silver huggingface dataset:
ἡσθεὶς δὲ καὶ ταύτῃ ἐκέλευσε αὐτὴν αἰτῆσαι ὃ τι βούλεταί οἱ γενέσθαι ἀντὶ τῶν αὐτῷ ὑπουργημένων ·
πάντα γὰρ τεύξεσθαι αἰτήσασαν .
τῇ δὲ κακῶς γὰρ ἔδεε πανοικίῃ γενέσθαι , πρὸς ταῦτα εἶπε Ξέρξῃ δώσεις μοι τὸ ἄν σε αἰτήσω ;
ὁ δὲ πᾶν μᾶλλον δοκέων κείνην αἰτῆσαι ὑπισχνέετο καὶ ὤμοσε .
ἣ δὲ ὡς ὤμοσε ἀδεῶς αἰτέει τὸ φᾶρος .
ξέρξης δὲ παντοῖος ἐγίνετο οὐ βουλόμενος δοῦναι , κατ ἄλλο μὲν οὐδέν , φοβεόμενος δὲ Ἄμηστριν , μὴ καὶ πρὶν κατεικαζούσῃ τὰ γινόμενα οὕτω ἐπευρεθῇ πρήσσων ·
ἀλλὰ πόλις τε ἐδίδου καὶ χρυσὸν ἄπλετον καὶ στρατόν , τοῦ ἔμελλε οὐδεὶς ἄρξειν ἀλλ ἢ ἐκείνη .
περσικὸν δὲ κάρτα ὁ στρατὸς δῶρον 0 .
ἀλλ οὐ γὰρ ἔπειθε , διδοῖ τὸ φᾶρος .
ἣ δὲ περιχαρὴς ἐοῦσα τῷ δώρῳ ἐφόρεέ τε καὶ ἀγάλλετο .
καὶ ἡ Ἄμηστρις πυνθάνεταί μιν ἔχουσαν ·
μαθοῦσα δὲ τὸ ποιεύμενον τῇ μὲν γυναικὶ ταύτῃ οὐκ εἶχε ἔγκοτον , ἣ δὲ ἐλπίζουσα τὴν μητέρα αὐτῆς εἶναι αἰτίην καὶ ταῦτα ἐκείνην πρήσσειν , τῇ Μασίστεω γυναικὶ ἐβούλευε ὄλεθρον .
φυλάξασα δὲ τὸν ἄνδρα τὸν ἑωυτῆς Ξέρξην βασιλήιον δεῖπνον προτιθέμενον 0 ·
τοῦτο δὲ τὸ δεῖπνον παρασκευάζεται ἅπαξ τοῦ ἐνιαυτοῦ ἡμέρῃ τῇ ἐγένετο βασιλεύς .
οὔνομα δὲ τῷ δείπνῳ τούτῳ Περσιστὶ μὲν τυκτά , κατὰ δὲ τὴν Ἑλλήνων γλῶσσαν τέλειον 0 1 ·
τότε καὶ τὴν κεφαλὴν σμᾶται μοῦνον βασιλεὺς καὶ Πέρσας δωρέεται ·
ταύτην δὴ τὴν ἡμέρην φυλάξασα ἡ Ἄμηστρις χρηίζει τοῦ Ξέρξεω δοθῆναί οἱ τὴν Μασίστεω γυναῖκα .
ὁ δὲ δεινόν τε καὶ ἀνάρσιον ἐποιέετο τοῦτο μὲν ἀδελφεοῦ γυναῖκα παραδοῦναι , τοῦτο δὲ ἀναιτίην ἐοῦσαν τοῦ πρήγματος τούτου ·
συνῆκε γὰρ τοῦ εἵνεκεν ἐδέετο .
τέλος μέντοι ἐκείνης τε λιπαρεούσης καὶ ὑπὸ τοῦ νόμου ἐξεργόμενος , ὅτι ἀτυχῆσαι τὸν χρηίζοντα οὔ σφι δυνατόν ἐστι βασιληίου δείπνου προκειμένου , κάρτα δὴ ἀέκων κατανεύει , καὶ παραδοὺς ποιέει ὧδε ·
τὴν μὲν κελεύει ποιέειν τὰ βούλεται , ὁ δὲ μεταπεμψάμενος τὸν ἀδελφεὸν λέγει τάδε .
μασίστα , σὺ εἶς Δαρείου τε παῖς καὶ ἐμὸς ἀδελφεός , πρὸς δ ἔτι τούτοισι καὶ εἶς ἀνὴρ ἀγαθός 0 1 ·
γυναικὶ δὴ ταύτῃ τῇ νῦν συνοικέεις μὴ συνοίκεε , ἀλλά τοι ἀντ αὐτῆς ἐγὼ δίδωμι θυγατέρα τὴν ἐμήν .
ταύτῃ συνοίκεε ·
τὴν δὲ νῦν ἔχεις , οὐ γὰρ δοκέει ἐμοί , μὴ ἔχε γυναῖκα .
ὁ δὲ Μασίστης ἀποθωμάσας τὰ λεγόμενα λέγει τάδε .
ὦ δέσποτα , τίνα μοι λόγον λέγεις ἄχρηστον , κελεύων με γυναῖκα , ἐκ τῆς μοι παῖδές τε νεηνίαι εἰσὶ καὶ θυγατέρες , τῶν καὶ σὺ μίαν τῷ παιδὶ τῷ σεωυτοῦ ἠγάγεο γυναῖκα , αὐτή τέ μοι κατὰ νόον τυγχάνει κάρτα ἐοῦσα ·
ταύτην με κελεύεις μετέντα θυγατέρα τὴν σὴν γῆμαι ;
ἐγὼ δὲ βασιλεῦ μεγάλα μὲν ποιεῦμαι ἀξιεύμενος θυγατρὸς τῆς σῆς , ποιήσω μέντοι τούτων οὐδέτερα .
σὺ δὲ μηδαμῶς βιῶ πρήγματος τοιοῦδε δεόμενος ·
ἀλλὰ τῇ τε σῇ θυγατρὶ ἀνὴρ ἄλλος φανήσεται ἐμεῦ οὐδὲν ἥσσων , ἐμέ τε ἔα γυναικὶ τῇ ἐμῇ συνοικέειν .
ὃ μὲν δὴ τοιούτοισι ἀμείβεται , Ξέρξης δὲ θυμωθεὶς λέγει τάδε .
οὕτω τοι , Μασίστα , πέπρηκται ·
οὔ τε γὰρ ἄν τοι δοίην θυγατέρα τὴν ἐμὴν γῆμαι , οὔ τε ἐκείνῃ πλεῦνα χρόνον συνοικήσεις , ὡς μάθῃς τὰ διδόμενα δέκεσθαι .
ὁ δὲ ὡς ταῦτα ἤκουσε , εἴπας τοσόνδε ἐχώρεε ἔξω δέσποτα , οὐ δὴ κώ με ἀπώλεσας .
ἐν δὲ τούτῳ διὰ μέσου χρόνῳ , ἐν τῷ Ξέρξης τῷ ἀδελφεῷ διελέγετο , ἡ Ἄμηστρις μεταπεμψαμένη τοὺς δορυφόρους τοῦ Ξέρξεω διαλυμαίνεται τὴν γυναῖκα τοῦ Μασίστεω ·
τούς τε μαζοὺς ἀποταμοῦσα κυσὶ προέβαλε καὶ ῥῖνα καὶ ὦτα καὶ χείλεα καὶ γλῶσσαν ἐκταμοῦσα ἐς οἶκόν μιν ἀποπέμπει διαλελυμασμένην .
ὁ δὲ Μασίστης οὐδέν κω ἀκηκοὼς τούτων , ἐλπόμενος δέ τί οἱ κακὸν εἶναι , ἐσπίπτει δρόμῳ ἐς τὰ οἰκία .
ἰδὼν δὲ διεφθαρμένην τὴν γυναῖκα , αὐτίκα μετὰ ταῦτα συμβουλευσάμενος τοῖσι παισὶ ἐπορεύετο ἐς Βάκτρα σύν τε τοῖσι ἑωυτοῦ υἱοῖσι καὶ δή κου τισὶ καὶ ἄλλοισι ὡς ἀποστήσων νομὸν τὸν Βάκτριον καὶ ποιήσων τὰ μέγιστα κακῶν βασιλέα ·
τά περ ἂν καὶ ἐγένετο , ὡς ἐμοὶ δοκέειν , εἴ περ ἔφθη ἀναβὰς ἐς τοὺς Βακτρίους καὶ τοὺς Σάκας ·
καὶ γὰρ ἔστεργόν μιν καὶ ἦν ὕπαρχος τῶν Βακτρίων .
ἀλλὰ γὰρ Ξέρξης πυθόμενος ταῦτα ἐκεῖνον πρήσσοντα , πέμψας ἐπ αὐτὸν στρατιὴν ἐν τῇ ὁδῷ κατέκτεινε αὐτόν τε ἐκεῖνον καὶ τοὺς παῖδας αὐτοῦ καὶ τὴν στρατιὴν τὴν ἐκείνου .
κατὰ μὲν τὸν ἔρωτα τὸν Ξέρξεω καὶ τὸν Μασίστεω θάνατον τοσαῦτα ἐγένετο .
οἱ δὲ ἐκ Μυκάλης ὁρμηθέντες Ἕλληνες ἐπ Ἑλλησπόντου πρῶτον μὲν περὶ Λεκτὸν ὅρμεον , ὑπὸ ἀνέμων ἀπολαμφθέντες , ἐνθεῦτεν δὲ ἀπίκοντο ἐς Ἄβυδον καὶ τὰς γεφύρας εὗρον διαλελυμένας , τὰς ἐδόκεον εὑρήσειν ἔτι ἐντεταμένας , καὶ τούτων οὐκ ἥκιστα εἵνεκεν ἐς τὸν Ἑλλήσποντον ἀπίκοντο .
τοῖσι μέν νυν ἀμφὶ Λευτυχίδην Πελοποννησίοις ἔδοξε ἀποπλέειν ἐς τὴν Ἑλλάδα , Ἀθηναίοισι δὲ καὶ Ξανθίππῳ τῷ στρατηγῷ αὐτοῦ ὑπομείναντας πειρᾶσθαι τῆς Χερσονήσου .
οἳ μὲν δὴ ἀπέπλεον , Ἀθηναῖοι δὲ ἐκ τῆς Ἀβύδου διαβάντες ἐς τὴν Χερσόνησον Σηστὸν ἐπολιόρκεον .
ἐς δὲ τὴν Σηστὸν ταύτην , ὡς ἐόντος ἰσχυροτάτου τείχεος τῶν ταύτῃ , συνῆλθον , ὡς ἤκουσαν παρεῖναι τοὺς Ἕλληνας ἐς τὸν Ἑλλήσποντον , ἔκ τε τῶν ἀλλέων τῶν περιοικίδων , καὶ δὴ καὶ ἐκ Καρδίης πόλιος Οἰόβαζος ἀνὴρ Πέρσης , ὃς τὰ ἐκ τῶν γεφυρέων ὅπλα ἐνθαῦτα ἦν κεκομικώς .
εἶχον δὲ ταύτην ἐπιχώριοι Αἰολέες , συνῆσαν δὲ Πέρσαι τε καὶ τῶν ἄλλων συμμάχων συχνὸς ὅμιλος .
ἐτυράννευε δὲ τούτου τοῦ νομοῦ Ξέρξεω ὕπαρχος Ἀρταΰκτης , ἀνὴρ μὲν Πέρσης , δεινὸς δὲ καὶ ἀτάσθαλος , ὃς καὶ βασιλέα ἐλαύνοντα ἐπ Ἀθήνας ἐξηπάτησε , τὰ Πρωτεσίλεω τοῦ Ἰφίκλου χρήματα ἐξ Ἐλαιοῦντος ὑπελόμενος .
ἐν γὰρ Ἐλαιοῦντι τῆς Χερσονήσου ἐστὶ Πρωτεσίλεω τάφος τε καὶ τέμενος περὶ αὐτόν , ἔνθα ἦν χρήματα πολλὰ καὶ φιάλαι χρύσεαι καὶ ἀργύρεαι καὶ χαλκὸς καὶ ἐσθὴς καὶ ἄλλα ἀναθήματα , τὰ Ἀρταΰκτης ἐσύλησε βασιλέος δόντος .
λέγων δὲ τοιάδε Ξέρξην διεβάλετο .
δέσποτα , ἔστι οἶκος ἀνδρὸς Ἕλληνος ἐνθαῦτα , ὃς ἐπὶ γῆν σὴν στρατευσάμενος δίκης κυρήσας ἀπέθανε ·
τούτου μοι δὸς τὸν οἶκον , ἵνα καί τις μάθῃ ἐπὶ γῆν τὴν σὴν μὴ στρατεύεσθαι .
ταῦτα λέγων εὐπετέως ἔμελλε ἀναπείσειν Ξέρξην δοῦναι ἀνδρὸς οἶκον , οὐδὲν ὑποτοπηθέντα τῶν ἐκεῖνος ἐφρόνεε .
ἐπὶ γῆν δὲ τὴν βασιλέος στρατεύεσθαι Πρωτεσίλεων ἔλεγε νοέων τοιάδε ·
τὴν Ἀσίην πᾶσαν νομίζουσι ἑωυτῶν εἶναι Πέρσαι καὶ τοῦ αἰεὶ βασιλεύοντος .
ἐπεὶ δὲ ἐδόθη , τὰ χρήματα ἐξ Ἐλαιοῦντος ἐς Σηστὸν ἐξεφόρησε , καὶ τὸ τέμενος ἔσπειρε καὶ ἐνέμετο , αὐτός τε ὅκως ἀπίκοιτο ἐς Ἐλαιοῦντα ἐν τῷ ἀδύτῳ γυναιξὶ ἐμίσγετο .
τότε δὲ ἐπολιορκέετο ὑπὸ Ἀθηναίων οὔ τε παρεσκευασμένος ἐς πολιορκίην οὔ τε προσδεκόμενος τοὺς Ἕλληνας , ἀφύκτως δέ κως αὐτῷ ἐπέπεσον .
ἐπεὶ δὲ πολιορκεομένοισί σφι φθινόπωρον ἐπεγίνετο , καὶ ἤσχαλλον οἱ Ἀθηναῖοι ἀπό τε τῆς ἑωυτῶν ἀποδημέοντες καὶ οὐ δυνάμενοι ἐξελεῖν τὸ τεῖχος , ἐδέοντό τε τῶν στρατηγῶν ὅκως ἀπάγοιεν σφέας ὀπίσω , οἳ δὲ οὐκ ἔφασαν πρὶν ἢ ἐξέλωσι ἢ τὸ Ἀθηναίων κοινόν σφεας μεταπέμψηται ·
οὕτω δὴ ἔστεργον τὰ παρεόντα .
οἱ δὲ ἐν τῷ τείχεϊ ἐς πᾶν ἤδη κακοῦ ἀπιγμένοι ἦσαν , οὕτω ὥστε τοὺς τόνους ἕψοντες τῶν κλινέων ἐσιτέοντο .
ἐπείτε δὲ οὐ δὲ ταῦτα ἔτι εἶχον , οὕτω δὴ ὑπὸ νύκτα οἴχοντο ἀποδράντες οἵ τε Πέρσαι καὶ ὁ Ἀρταΰκτης καὶ ὁ Οἰόβαζος , ὄπισθε τοῦ τείχεος καταβάντες , τῇ ἦν ἐρημότατον τῶν πολεμίων .
ὡς δὲ ἡμέρη ἐγένετο , οἱ Χερσονησῖται ἀπὸ τῶν πύργων ἐσήμηναν τοῖσι Ἀθηναίοισι τὸ γεγονὸς καὶ τὰς πύλας ἄνοιξαν .
τῶν δὲ οἱ μὲν πλεῦνες ἐδίωκον , οἳ δὲ τὴν πόλιν εἶχον .
ὀιόβαζον μέν νυν ἐκφεύγοντα ἐς τὴν Θρηίκην Θρήικες Ἀψίνθιοι λαβόντες ἔθυσαν Πλειστώρῳ ἐπιχωρίῳ θεῷ τρόπῳ τῷ σφετέρῳ , τοὺς δὲ μετ ἐκείνου ἄλλῳ τρόπῳ ἐφόνευσαν .
οἱ δὲ ἀμφὶ τὸν Ἀρταΰκτην ὕστεροι ὁρμηθέντες φεύγειν , καὶ ὡς κατελαμβάνοντο ὀλίγον ἐόντες ὑπὲρ Αἰγὸς ποταμῶν , ἀλεξόμενοι χρόνον ἐπὶ συχνὸν οἳ μὲν ἀπέθανον οἳ δὲ ζῶντες ἐλάμφθησαν .
καὶ συνδήσαντες σφέας οἱ Ἕλληνες ἦγον ἐς Σηστόν , μετ αὐτῶν δὲ καὶ Ἀρταΰκτην δεδεμένον αὐτόν τε καὶ τὸν παῖδα αὐτοῦ .
καί τεῳ τῶν φυλασσόντων λέγεται ὑπὸ Χερσονησιτέων ταρίχους ὀπτῶντι τέρας γενέσθαι τοιόνδε ·
οἱ τάριχοι ἐπὶ τῷ πυρὶ κείμενοι ἐπάλλοντό τε καὶ ἤσπαιρον ὅκως περ ἰχθύες νεοάλωτοι 0 .
καὶ οἳ μὲν περιχυθέντες ἐθώμαζον , ὁ δὲ Ἀρταΰκτης ὡς εἶδε τὸ τέρας , καλέσας τὸν ὀπτῶντα τοὺς ταρίχους ἔφη ξεῖνε Ἀθηναῖε , μηδὲν φοβέο τὸ τέρας τοῦτο ·
οὐ γὰρ σοὶ πέφηνε , ἀλλ ἐμοὶ σημαίνει ὁ ἐν Ἐλαιοῦντι Πρωτεσίλεως ὅτι καὶ τεθνεὼς καὶ τάριχος ἐὼν δύναμιν πρὸς θεῶν ἔχει τὸν ἀδικέοντα τίνεσθαι .
νῦν ὦν ἄποινά μοι τάδε ἐθέλω ἐπιθεῖναι , ἀντὶ μὲν χρημάτων τῶν ἔλαβον ἐκ τοῦ ἱροῦ ἑκατὸν τάλαντα καταθεῖναι τῷ θεῷ , ἀντὶ δ ἐμεωυτοῦ καὶ τοῦ παιδὸς ἀποδώσω τάλαντα διηκόσια Ἀθηναίοισι περιγενόμενος .
ταῦτα ὑπισχόμενος τὸν στρατηγὸν Ξάνθιππον οὐκ ἔπειθε ·
οἱ γὰρ Ἐλαιούσιοι τῷ Πρωτεσίλεῳ τιμωρέοντες ἐδέοντό μιν καταχρησθῆναι , καὶ αὐτοῦ τοῦ στρατηγοῦ ταύτῃ νόος ἔφερε .
ἀπαγαγόντες δὲ αὐτὸν ἐς τὴν Ξέρξης ἔζευξε τὸν πόρον , οἳ δὲ λέγουσι ἐπὶ τὸν κολωνὸν τὸν ὑπὲρ Μαδύτου πόλιος , πρὸς σανίδας προσπασσαλεύσαντες ἀνεκρέμασαν ·
τὸν δὲ παῖδα ἐν ὀφθαλμοῖσι τοῦ Ἀρταΰκτεω κατέλευσαν .
ταῦτα δὲ ποιήσαντες ἀπέπλεον ἐς τὴν Ἑλλάδα , τά τε ἄλλα χρήματα ἄγοντες καὶ δὴ καὶ τὰ ὅπλα τῶν γεφυρέων ὡς ἀναθήσοντες ἐς τὰ ἱρά .
καὶ κατὰ τὸ ἔτος τοῦτο οὐδὲν ἐπὶ πλέον τούτων ἐγένετο .
τούτου δὲ Ἀρταΰκτεω τοῦ ἀνακρεμασθέντος προπάτωρ Ἀρτεμβάρης ἐστὶ ὁ Πέρσῃσι ἐξηγησάμενος λόγον τὸν ἐκεῖνοι ὑπολαβόντες Κύρῳ προσήνεικαν λέγοντα τάδε .
ἐπεὶ Ζεὺς Πέρσῃσι ἡγεμονίην διδοῖ , ἀνδρῶν δὲ σοὶ Κῦρε , κατελὼν Ἀστυάγην , φέρε , γῆν γὰρ ἐκτήμεθα ὀλίγην καὶ ταύτην τρηχέαν , μεταναστάντες ἐκ ταύτης ἄλλην σχῶμεν ἀμείνω .
εἰσὶ δὲ πολλαὶ μὲν ἀστυγείτονες πολλαὶ δὲ καὶ ἑκαστέρω , τῶν μίαν σχόντες πλέοσι ἐσόμεθα θωμαστότεροι 0 .
οἰκὸς δὲ ἄνδρας ἄρχοντας τοιαῦτα ποιέειν 0 ·
κότε γὰρ δὴ καὶ παρέξει κάλλιον ἢ ὅτε γε ἀνθρώπων τε πολλῶν ἄρχομεν πάσης τε τῆς Ἀσίης 0 ;
κῦρος δὲ ταῦτα ἀκούσας καὶ οὐ θωμάσας τὸν λόγον ἐκέλευε ποιέειν ταῦτα , οὕτω δὲ αὐτοῖσι παραίνεε κελεύων παρασκευάζεσθαι ὡς οὐκέτι ἄρξοντας ἀλλ ἀρξομένους ·
φιλέειν γὰρ ἐκ τῶν μαλακῶν χώρων μαλακοὺς γίνεσθαι ·
οὐ γὰρ τι τῆς αὐτῆς γῆς εἶναι καρπόν τε θωμαστὸν φύειν καὶ ἄνδρας ἀγαθοὺς τὰ πολέμια .
ὥστε συγγνόντες Πέρσαι οἴχοντο ἀποστάντες , ἑσσωθέντες τῇ γνώμῃ πρὸς Κύρου , ἄρχειν τε εἵλοντο λυπρὴν οἰκέοντες μᾶλλον ἢ πεδιάδα σπείροντες ἄλλοισι δουλεύειν 0 .
ὑπόθεσις ἀδελφιδοῖ Κλεωνύμου τελευτήσαντος ἐπὶ τὸν κλῆρον ἔρχονται κατὰ γένος , τὰς διαθήκας , ἃς παρέχονται εἰς αὑτοὺς οἱ περὶ Φερένικον καὶ Σίμωνα καὶ Ποσείδιππον , γράψαι , ὡς ἀληθὲς ἦν , καὶ θεῖναι παρὰ τοῖς ἄρχουσιν ὁμολογοῦντες Κλεώνυμον κατὰ τὴν πρὸς Δεινίαν τὸν ἐπίτροπον αὐτῶν ὀργήν , ὕστερον δὲ ἐπιχειρήσαντα λῦσαι καὶ μεταπεμψάμενον τὸν ἀστυνόμον ἐξαίφνης 〈 ἀποθανεῖν 〉 ·
καὶ Πολύαρχον δὲ τὸν πάππον αὐτῶν , Κλεωνύμου δὲ πατέρα , προστάξαι , εἴ τι πάσχοι Κλεώνυμος , δοῦναι αὐτοῖς τὰ ὑπάρχοντα 0 .
ἡ στάσις ὅρος διπλοῦς κατὰ ἀμφισβήτησιν 0 ·
οἱ μὲν γὰρ ἄλλοι ταῖς γενομέναις ἐξ ἀρχῆς διαθήκαις διισχυρίζονται , οἱ δέ , λέγοντες 0 .
φησὶν  ὅτι μετεκαλέσατο τὸν ἄρχοντα , ἵνα λύσῃ αὐτάς , τοῖς τελευταῖον παρὰ τοῦ Κλεωνύμου γενομένοις .
πολλὴ μὲν ἡ μεταβολή μοι γέγονεν , ὦ ἄνδρες , τελευτήσαντος Κλεωνύμου .
ἐκεῖνος γὰρ ζῶν μὲν ἡμῖν κατέλιπε τὴν οὐσίαν , ἀποθανὼν δὲ κινδυνεύειν περὶ αὐτῆς πεποίηκε .
καὶ τότε μὲν οὕτως ὑπ αὐτοῦ σωφρόνως ἐπαιδευόμεθα , ὥστ οὐ δ ἀκροασόμενοι οὐδέποτ ἤλθομεν ἐπὶ δικαστήριον , νῦν δὲ ἀγωνιούμενοι περὶ πάντων ἥκομεν τῶν ὑπαρχόντων ·
οὐ γὰρ τῶν Κλεωνύμου μόνον ἀμφισβητοῦσιν ἀλλὰ καὶ τῶν πατρῴων , ὀφείλειν ἐπὶ τούτοις 〈 ἡμᾶς 〉 ἐκείνῳ φάσκοντες ἀργύριον .
καὶ οἱ μὲν οἰκεῖοι καὶ οἱ προσήκοντες  ἐπὶ τούτοις  οἱ τούτων ἀξιοῦσιν ἡμᾶς καὶ τῶν ὁμολογουμένων , ὧν Κλεώνυμος κατέλιπεν , αὐτοῖς τούτων ἰσομοιρῆσαι ·
οὗτοι δὲ εἰς τοῦτο ἥκουσιν ἀναισχυντίας , ὥστε καὶ τὰ πατρῷα προσαφελέσθαι ζητοῦσιν ἡμᾶς , οὐκ ἀγνοοῦντες , ὦ ἄνδρες , τὸ δίκαιον , ἀλλὰ πολλὴν ἡμῶν ἐρημίαν καταγνόντες .
σκέψασθε γὰρ οἷς ἑκάτεροι πιστεύοντες ὡς ὑμᾶς εἰσεληλύθαμεν 0 ·
οὗτοι μὲν διαθήκαις ἰσχυριζόμενοι τοιαύταις , ἃς ἐκεῖνος διέθετο μὲν οὐχ ἡμῖν ἐγκαλῶν ἀλλ ὀργισθεὶς τῶν οἰκείων τινὶ τῶν ἡμετέρων , ἔλυσε δὲ πρὸ τοῦ θανάτου , πέμψας Ποσείδιππον ἐπὶ τὴν ἀρχήν 0 ·
ἡμεῖς δὲ γένει μὲν ἐγγυτάτω προσήκοντες , χρώμενοι δὲ ἐκείνῳ πάντων οἰκειότατα , δεδωκότων δ ἡμῖν καὶ τῶν νόμων κατὰ τὴν ἀγχιστείαν καὶ αὐτοῦ τοῦ Κλεωνύμου διὰ τὴν φιλίαν τὴν ὑπάρχουσαν αὐτῷ , ἔτι δὲ Πολυάρχου , τοῦ πατρὸς 〈 τοῦ 〉 Κλεωνύμου , πάππου δ ἡμετέρου , προστάξαντος , εἴ τι πάθοι Κλεώνυμος ἄπαις , ἡμῖν δοῦναι τὰ αὑτοῦ 0 .
τοσούτων τοίνυν ἡμῖν ὑπαρχόντων οὗτοι , καὶ συγγενεῖς ὄντες καὶ οὐδὲν δίκαιον εἰπεῖν ἔχοντες , οὐκ αἰσχύνονται καταστήσαντες ἡμᾶς εἰς ἀγῶνα περὶ τούτων , περὶ ὧν αἰσχρὸν ἦν ἀμφισβητῆσαι καὶ τοῖς μηδὲν προσήκουσιν .
οὐχ ὁμοίως δέ μοι δοκοῦμεν , ὦ ἄνδρες , διακεῖσθαι πρὸς ἀλλήλους .
ἐγὼ μὲν γὰρ οὐχ ὅτι ἀδίκως κινδυνεύω , τοῦθ ἡγοῦμαι μέγιστον εἶναι τῶν παρόντων κακῶν , ἀλλ ὅτι ἀγωνίζομαι πρὸς οἰκείους , οὓς οὐ δ ἀμύνεσθαι καλῶς ἔχει 0 ·
οὐ γὰρ ἂν ἐλάττω συμφορὰν ἡγησαίμην κακῶς ποιεῖν τούτους ἀμυνόμενος , οἰκείους ὄντας , ἢ κακῶς παθεῖν ἐξ ἀρχῆς ὑπὸ τούτων .
οὗτοι δ οὐ τοιαύτην ἔχουσι τὴν γνώμην , ἀλλ ἥκουσιν ἐφ ἡμᾶς καὶ τοὺς φίλους παρακαλέσαντες καὶ ῥήτορας παρασκευασάμενοι καὶ οὐδὲν ἀπολείποντες τῆς αὑτῶν δυνάμεως , ὥσπερ , ὦ ἄνδρες , ἐχθροὺς τιμωρησόμενοι , καὶ οὐκ ἀναγκαίους καὶ συγγενεῖς κακῶς ποιήσοντες 0 .
τὴν μὲν οὖν τούτων ἀναισχυντίαν καὶ τὴν αἰσχροκέρδειαν ἔτι μᾶλλον γνώσεσθε , ἐπειδὰν πάντων ἀκούσητε ·
ὅθεν δ οἶμαι τάχιστ ἂν ὑμᾶς μαθεῖν περὶ ὧν ἀμφισβητοῦμεν , ἐντεῦθεν ἄρξομαι διδάσκειν .
δεινίας γὰρ ὁ τοῦ πατρὸς ἀδελφὸς ἐπετρόπευσεν ἡμᾶς , θεῖος ὢν ὀρφανοὺς ὄντας .
κλεωνύμῳ δ οὗτος , ὦ ἄνδρες , διάφορος ὢν ἔτυχεν 0 .
ὁπότερος μὲν οὖν αὐτῶν ἦν τῆς διαφορᾶς αἴτιος , ἴσως οὐκ ἐμὸν ἔργον ἐστὶ κατηγορεῖν ·
πλὴν τοσοῦτόν γε ἂν δικαίως αὐτοῖς ἀμφοτέροις μεμψαίμην , ὅτι καὶ φίλοι τέως ὄντες καὶ προφάσεως οὐδεμιᾶς γενομένης ἐκ λόγων τινῶν οὕτως εἰκῇ πρὸς ἀλλήλους ἔχθραν ἀνείλοντο .
τότε γοῦν ἐκ ταύτης τῆς ὀργῆς Κλεώνυμος ταύτας ποιεῖται τὰς διαθήκας , οὐχ ἡμῖν ἐγκαλῶν , ὡς ὕστερον  ἐσώθη  ἔλεγεν , ὁρῶν δὲ ἡμᾶς ἐπιτροπευομένους ὑπὸ Δεινίου , καὶ δεδιὼς μὴ τελευτήσειεν αὐτὸς ἔτι παῖδας ἡμᾶς καταλιπὼν καὶ τῆς οὐσίας ἡμετέρας οὔσης γένοιτο κύριος Δεινίας ·
ἡγεῖτο γὰρ δεινὸν εἶναι τὸν ἔχθιστον τῶν οἰκείων ἐπίτροπον καὶ κύριον τῶν αὑτοῦ καταλιπεῖν , καὶ ποιεῖν αὑτῷ τὰ νομιζόμενα τοῦτον , ἕως ἡμεῖς ἡβήσαιμεν , ᾧ ζῶν διάφορος ἦν ·
ταῦτα διανοηθεὶς ἐκεῖνος , εἴ τ ὀρθῶς εἴ τε μή , τὰς διαθήκας ταύτας διέθετο 0 1 .
καὶ εὐθὺς ἐρωτῶντος τοῦ Δεινίου παραχρῆμα εἴ τι ἡμῖν ἢ τῷ πατρὶ ἐγκαλεῖ τῷ ἡμετέρῳ , ἀπεκρίνατο πάντων τῶν πολιτῶν ἐναντίον ὅτι οὐδὲν πονηρὸν ἐγκαλεῖ , καὶ ἐμαρτύρησεν ὡς ὀργιζόμενος ἐκείνῳ καὶ οὐκ ὀρθῶς βουλευόμενος ταῦτα διέθετο .
πῶς γὰρ ἂν εὖ φρονῶν , ὦ ἄνδρες , κακῶς ποιεῖν ἡμᾶς ἐβουλήθη , τοὺς μηδὲν αὐτὸν ἠδικηκότας ;
ὕστερον δὲ τούτων , ὃ μέγιστον ἡμῖν τεκμήριον ὅτι οὐ δὲ ταῦτα ἔπραξεν ἡμᾶς βλάπτειν βουλόμενος 0 ·
τελευτήσαντος γὰρ Δεινίου καὶ τῶν πραγμάτων ἡμῖν πονηρῶς ἐχόντων οὐ δὲ περιεῖδεν ἡμᾶς οὐδενὸς ἐνδεεῖς ὄντας , ἀλλ αὐτοὺς μὲν εἰς τὴν οἰκίαν τὴν αὑτοῦ κομισάμενος ἐπαίδευε , τὴν δ οὐσίαν ἀφελέσθαι τῶν χρήστων ἐπιβουλευσάντων ἔσωσεν ἡμῖν , ἐπεμελεῖτό τε ὁμοίως τῶν ἡμετέρων ὥσπερ τῶν αὑτοῦ πραγμάτων 0 .
καίτοι χρὴ θεωρεῖν αὐτοῦ τὴν ἔννοιαν ἐκ τούτων τῶν ἔργων μᾶλλον ἢ ἐκ τῶν διαθηκῶν , καὶ τεκμηρίοις χρῆσθαι μὴ τοῖς μετ ὀργῆς πραχθεῖσιν , ἐν οἷς ἅπαντες πεφύκαμεν ἁμαρτάνειν , ἀλλ ἀφ ὧν ὕστερον φανερὰν τὴν αὑτοῦ ἔννοιαν ἐποίησεν 0 .
ἔτι γὰρ μᾶλλον ἐν τοῖς τελευταίοις ἐδήλωσεν ὡς εἶχε πρὸς ἡμᾶς .
ἤδη γὰρ ἀσθενῶν ταύτην τὴν νόσον ἐξ ἧς ἐτελεύτησεν , ἐβουλήθη ταύτας τὰς διαθήκας ἀνελεῖν καὶ προσέταξε Ποσειδίππῳ τὴν ἀρχὴν εἰσαγαγεῖν .
ὁ δὲ οὐ μόνον οὐκ εἰσήγαγεν , ἀλλὰ καὶ τὸν ἐλθόντα τῶν ἀρχόντων ἐπὶ τὴν θύραν ἀπέπεμψεν .
ὀργισθεὶς δὲ τούτῳ Κλεώνυμος πάλιν ἐς τὴν ὑστεραίαν Διοκλεῖ καλέσαι τοὺς ἄρχοντας προσέταζε , καὶ οὐχ οὕτως ὡς ἀσθενῶν διακείμενος ·
ἀλλ ἔτι πολλῶν οὐσῶν ἐλπίδων , ἐξαπίνης τῆς νυκτὸς ταύτης ἀπέθανεν .
πρῶτον μὲν οὖν ὑμῖν παρέξομαι μάρτυρας ὡς οὐχ ἡμῖν ἐγκαλῶν ἀλλὰ Δεινίᾳ πολεμῶν ταύτας τὰς διαθήκας διέθετο , ἔπειτα ὡς ἐκείνου τελευτήσαντος ἐπεμελεῖτο τε τῶν ἡμετέρων ἁπάντων , καὶ αὐτοὺς ἐπαίδευεν εἰς τὴν οἰκίαν τὴν αὑτοῦ κομισάμενος , πρὸς δὲ τούτοις ὡς Ποσείδιππον ἔπεμψεν ἐπὶ τὸν ἀστυνόμον , οὗτος δ οὐ μόνον αὐτὸς οὐκ εἰσεκάλεσεν , ἀλλὰ καὶ ἐλθόντα ἐπὶ τὴν θύραν  ἀρχονίδην  ἀπέπεμψεν 0 .
ὡς οὖν ἀληθῆ λέγω , κάλει μοι τοὺς μάρτυρας .
μάρτυρες ἔτι τοίνυν ὡς οἱ τούτων φίλοι καὶ Κηφίσανδρος ἠξίουν νείμασθαι τὴν οὐσίαν καὶ τὸ τρίτον μέρος ἡμᾶς ἔχειν ἁπάντων τῶν Κλεωνύμου , καὶ τούτων μοι κάλει μάρτυρας .
μάρτυρες ἡγοῦμαι μὲν τοίνυν , ὦ ἄνδρες , πᾶσι τοῖς τῶν κλήρων ἀμφισβητοῦσιν , ὅταν ἀποφήνωσι σφᾶς αὐτοὺς ὥσπερ ἡμεῖς καὶ τῷ γένει προτέρους ὄντας καὶ τῇ φιλίᾳ τῇ πρὸς τὸν τετελευτηκότα , περίεργον εἶναι τοὺς ἄλλους λόγους λέγειν 0 ·
ἐπειδὴ δὲ τούτων οὐδέτερον ἔχοντες οὗτοι τολμῶσι τῶν οὐ προσηκόντων ἀμφισβητεῖν καὶ ψευδεῖς παρασκευάζονται λόγους , βούλομαι βραχέα καὶ περὶ τούτων αὐτῶν εἰπεῖν .
ἰσχυρίζονται γὰρ ταῖς διαθήκαις , λέγοντες ὡς Κλεώνυμος μετεπέμπετο τὴν ἀρχὴν οὐ λῦσαι βουλόμενος αὐτὰς ἀλλ ἐπανορθῶσαι καὶ βεβαιῶσαι σφίσιν αὐτοῖς τὴν δωρεάν .
ὑμεῖς δὲ σκοπεῖσθε τὰς διαθήκας τὰς μετ ὀργῆς γενομένας πότερα εἰκός ἐστι βουληθῆναι Κλεώνυμον ἀνελεῖν , ἐπειδὴ πρὸς ἡμᾶς οἰκείως ἔσχεν , ἢ σκοπεῖν ὅπως ἔτι βεβαιότερον ἡμᾶς ἀποστερήσει τῶν αὑτοῦ .
τοῖς μὲν γὰρ ἄλλοις κ ἀκείνων ὧν ἂν ὀργισθέντες τοὺς οἰκείους ἀδικήσωσιν ὕστερον μεταμέλει ·
οὗτοι δὲ ἐκεῖνον ἀποφαίνουσιν , ἐν ᾧ πρὸς ἡμᾶς οἰκειότατα διέκειτο , μᾶλλον βεβαιοῦν τὴν διαθήκην βουλόμενον , ἣν ὀργιζόμενος ἐποιήσατο .
ὥστ εἰ καὶ ἡμεῖς ὁμολογήσαιμεν ταῦτα καὶ ὑμεῖς αὐτοὶ πιστεύσαιτε , ἐνθυμεῖσθε ὅτι παράνοιαν αὐτοῦ τὴν μεγίστην οὗτοι κατηγοροῦσι .
τίς γὰρ ἂν γένοιτο ταύτης μανία μείζων , ἢ τότε μὲν ὅτε Δεινίᾳ διάφορος ὢν ἔτυχεν , ἡμᾶς κακῶς ποιεῖν τε καὶ διατίθεσθαι τοιαύτας διαθήκας , ἐξ ὧν οὐκ ἐκεῖνον ἐτιμωρεῖτο ἀλλὰ τοὺς οἰκειοτάτους ἠδίκει 0 ·
νυνὶ δὲ χρώμενος ἡμῖν καὶ περὶ πλείστου ποιούμενος ἁπάντων , μόνους ἐβουλήθη τοὺς ἀδελφιδοῦς , ὡς οὗτοί φασιν , ἀκλήρους ποιῆσαι τῶν ἑαυτοῦ .
καὶ τίς ἂν εὖ φρονῶν , ὦ ἄνδρες , τοιαῦτα περὶ τῶν αὑτοῦ βουλεύσαιτο ;
ὥστ ἐκ τούτων τῶν λόγων ῥᾳδίαν ὑμῖν τὴν διάγνωσιν πεποιήκασι περὶ αὑτῶν .
εἰ μὲν γὰρ ἀνελεῖν τὰς διαθήκας βουλόμενος μετεπέμπετο τὴν ἀρχήν , ὥσπερ ἡμεῖς φαμεν , οὐδεὶς ἔνεστι τούτοις λόγος ·
εἰ δ οὕτω παραφρονῶν ἔτυχεν ὥσθ ἡμᾶς ἀεὶ περὶ ἐλαχίστου ποιεῖσθαι , τοὺς γένει πρωτεύοντας καὶ χρωμένους αὐτῷ πάντων οἰκειότατα , δικαίως ἂν δήπου τὰς τοιαύτας διαθήκας ἀκύρους ποιήσαιτε .
ἔτι τοίνυν ἐνθυμεῖσθε ὅτι φάσκοντες καλεῖν τὴν ἀρχὴν Κλεώνυμον , ἵνα βεβαιώσῃ τὴν αὑτῶν δωρεάν , προσταχθὲν αὐτοῖς οὐκ ἐτόλμησαν εἰσαγαγεῖν , ἀλλὰ καὶ τὸν ἐλθόντα τῶν ἀρχόντων ἐπὶ τὴν θύραν ἀπέπεμψαν .
καὶ δυοῖν τοῖν ἐναντιωτάτοιν θάτερα μέλλοντες , ἢ τὴν οὐσίαν ἕξειν βεβαιοτέραν ἢ ἐκείνῳ μὴ ποιήσαντες ἀπεχθήσεσθαι , τὴν ἀπέχθειαν εἵλοντο μᾶλλον ταύτης τῆς δωρεᾶς 0 .
καίτοι πῶς ἂν ἕτερα τούτων γένοιτο ἀπιστότερα ;
τοὺς μὲν τηλικαῦτα μέλλοντας ἐκ τοῦ πράγματος κερδαίνειν , ὥσπερ ζημιωθησομένους , φυλάξασθαι τὴν διακονίαν , Κλεώνυμον δ ὑπὲρ τῆς τούτων ὠφελείας τοσαύτην ποιήσασθαι σπουδὴν ὥστε Ποσειδίππῳ μέν , ὅτι κατημέλησεν , ὀργισθῆναι , Διοκλέους δὲ τ αὐτὰ πάλιν ἐς τὴν ὑστεραίαν δεηθῆναι 0 ;
εἰ γὰρ δή , ὦ ἄνδρες , ὡς οὗτοί φασιν , ἐν ταῖς νῦν γεγραμμέναις διαθήκαις ἔδωκεν αὐτοῖς τὴν οὐσίαν , καὶ τοῦτ ἄξιον εἶναί μοι δοκεῖ θαυμάζειν , ὅ τί ποτε ἐπανορθώσας κυριωτέρας αὐτὰς ἡγεῖτ ἂν ποιῆσαι ·
τοῖς γὰρ ἄλλοις οὗτος ὅρος ἐστίν , ὦ ἄνδρες , τῶν δωρεῶν .
ἔτι δὲ καὶ εἴ τι προσγράψαι τούτοις ἐβούλετο , διὰ τί οὐκ ἐν ἑτέρῳ γράψας αὐτὰ γραμματείῳ κατέλιπεν , ἐπειδὴ τὰ γράμματα παρὰ τῶν ἀρχόντων οὐκ ἐδυνήθη λαβεῖν ;
ἀνελεῖν μὲν γάρ , ὦ ἄνδρες , οὐχ οἷός τ ἦν ἄλλο γραμματεῖον ἢ τὸ παρὰ τῇ ἀρχῇ κείμενον 0 ·
γράψαι δ ἐξῆν εἰς ἕτερον εἴ τι ἐβούλετο , καὶ μη δὲ τοῦθ ἡμῖν ἀμφισβητήσιμον ἐᾶν .
εἰ τοίνυν καὶ τοῦτο συγχωρήσαιμεν , ὡς ἐκεῖνος ἐπανορθῶσαι τὰς διαθήκας ἐβούλετο , πᾶσι δήπου φανερὸν ὑμῖν ἐστιν ὅτι οὐκ ὀρθῶς αὐτὰς ἔχειν ἡγεῖτο .
καίτοι σκοπεῖτε καὶ ἐντεῦθεν τὴν ἀναισχυντίαν αὐτῶν , οἵτινες ταύτας τὰς διαθήκας ἀξιοῦσιν εἶναι κυρίας , ἃς ὁμολογοῦσι μη δ αὐτὸν τὸν διαθέμενον  ταῦτα  ὀρθῶς ἔχειν ἡγεῖσθαι , καὶ πείθουσιν ὑμᾶς ἐναντία καὶ τοῖς νόμοις καὶ τῷ δικαίῳ καὶ τῇ τοῦ τετελευτηκότος γνώμῃ ψηφίσασθαι .
ἔτι τοίνυν τούτων ἁπάντων ἀναιδέστατος τῶν λόγων ἐστίν , ὅταν τολμῶσι λέγειν ὡς Κλεώνυμος οὐδὲν ἡμᾶς τῶν αὑτοῦ λαβεῖν ἐβούλετο .
καίτοι , ὦ ἄνδρες , τίνας ἂν ἄλλους ταῦτα ἔχειν ἐβουλήθη μᾶλλον ἢ τούτους , οὓς καὶ ζῶν ἐκ τῶν αὑτοῦ πλεῖστα τῶν οἰκείων ὠφέλει 0 ;
πάντων δ ἂν εἴη θαυμασιώτατον , εἰ Κηφίσανδρος μὲν ὁ τούτων οἰκεῖος δίκαιον ἡγεῖτο εἶναι μέρος ἕκαστον ἡμῶν ἔχειν τῆς οὐσίας , Κλεώνυμος δ ὃς ἦν ἡμῖν οἰκειότατος καὶ ἡμᾶς εἰς τὴν οἰκίαν τὴν αὑτοῦ λαβὼν ἐθεράπευε καὶ ἐπεμελεῖτο τῶν ἡμετέρων ὥσπερ τῶν αὑτοῦ πραγμάτων , οὗτος μόνος ἐβούλετο ἡμᾶς ἀκλήρους εἶναι τῶν αὑτοῦ 0 .
καὶ τίς ἂν ὑμῶν πιστεύσειεν εὐνουστέρους καὶ μετριωτέρους τοὺς ἀντιδίκους ἡμῖν εἶναι τῶν οἰκειοτάτων ;
κ ἀκεῖνον μέν , ᾧ καὶ ἀναγκαῖον εὖ ποιεῖν ἡμᾶς καὶ αἰσχρὸν ἡμῶν ἀμελῆσαι , μηδὲν τῶν αὑτοῦ ἡμῖν δοῦναι 0 ·
τούτους δέ , οἷς οὔ τ ἀνάγκη ἐστὶν οὔ τ αἰσχύνην οὐδεμίαν φέρει , τῶν οὐ προσηκόντων , ὥς φασιν , ἡμῖν μεταδιδόναι ;
ἀλλὰ ταῦτα μέν , ὦ ἄνδρες , πολλὴν ἀπιστίαν ἔχει .
ἔπειτα , εἰ μὲν καὶ νῦν οὕτω πρὸς ἀμφοτέρους ἡμᾶς ἔχων ἐτελεύτησεν , ὥσπερ ὅτε τὰς διαθήκας ταύτας ἐποιήσατο , εἰκότως ἄν τις ὑμῶν πιστεύσειε τοῖς λόγοις τοῖς τουτωνί ·
νυνὶ δὲ πᾶν τ οὐναντίον εὑρήσετε .
τότε μὲν γὰρ ἔτυχε Δεινίᾳ , ὃς ἡμᾶς ἐπετρόπευε , διάφορος ὢν ἡμῖν τε οὔπω χρώμενος τούτοις τε ἅπασιν ἐπιτηδείως διακείμενος ·
νῦν δὲ τούτων μέν τισι διάφορος ἐγένετο , ἡμῖν δὲ πάντων ἐχρῆτο οἰκειότατα .
καὶ ἐξ ὧν μὲν αὐτῷ πρὸς τούτους ἐγένετο ἡ διαφορά , περίεργόν ἐστι λέγειν ·
σημεῖα δ ὑμῖν ἐρῶ μεγάλα , περὶ ὧν καὶ μάρτυρας ἕξω παρασχέσθαι .
πρῶτον μὲν γὰρ θύων τῷ Διονύσῳ , καὶ τοὺς οἰκείους ἅπαντας καλέσας καὶ τῶν ἄλλων πολιτῶν πολλούς , Φερένικον οὐδαμοῦ παρεστήσατο .
ἔπειτα μικρὸν πρὶν τελευτῆσαι βαδίζων εἰς Πάνορμον μετὰ Σίμωνος , καὶ συντυχὼν αὐτῷ , προσειπεῖν οὐκ ἐτόλμησεν .
ἔτι δὲ πρὸς τούτοις πυνθανομένου τὴν διαφορὰν τοῦ Σίμωνος τήν τ ἔχθραν διηγήσατο , καὶ προσηπείλησεν ὅτι δηλώσειέ ποτ ἂν τούτῳ ὡς διάκειται πρὸς αὐτόν .
καὶ ὡς ἀληθῆ λέγω , κάλει μάρτυρας .
〈 Μάρτυρες 〉 οἴεσθε οὖν , ὦ ἄνδρες , τὸν οὑτωσὶ πρὸς ἑκατέρους ἡμᾶς διακείμενον ἡμῖν μέν , οἷς οἰκειότατα ἐχρῆτο , οὕτω ποιεῖν ὅπως μη δὲ λόγον ὑπολείψει , τούτοις δέ , ὧν τισι καὶ διάφορος ἦν , σκοπεῖν ὅπως ἅπασαν βεβαιώσει τὴν οὐσίαν ;
καὶ τούτους μὲν νῦν περὶ πλείονος ποιεῖσθαι ταύτης ὑπούσης τῆς ἔχθρας , ἡμᾶς δὲ τοσαύτης οἰκειότητος καὶ φιλίας γενομένης πειρᾶσθαι μᾶλλον κακῶς ποιεῖν ;
ἀλλ ἔγωγε , εἰ κατηγορεῖν ἐβούλοντο τῶν διαθηκῶν ἢ τοῦ τετελευτηκότος , οὐκ οἶδ ὅ τι ἂν ἄλλο πρὸς ὑμᾶς εἶπον , οἵ γε τὰς διαθήκας μὲν ἀποφαίνουσιν οὔ τ ὀρθῶς ἐχούσας οὔ τ ἀρεσκούσας τῷ διαθεμένῳ , τοῦ δὲ τοσαύτην μανίαν κατηγοροῦσιν , ὥστε φασὶν αὐτὸν περὶ πλείονος ποιεῖσθαι τοὺς αὑτῷ διαφερομένους ἢ τοὺς οἰκείως χρωμένους , καὶ οἷς μὲν ζῶν οὐ δὲ διελέγετο ἅπασαν δοῦναι τὴν οὐσίαν , τοὺς δ οἰκειότατα κεχρημένους οὐ δὲ πολλοστοῦ μέρους ἀξιῶσαι 0 .
ὥστε τίς ἂν ὑμῶν ταύτας εἶναι κυρίας τὰς διαθήκας ψηφίσαιτο , ἃς ὁ μὲν διαθέμενος ὡς οὐκ ὀρθῶς ἐχούσας ἀπεδοκίμασεν , οὗτοι δ ἔργῳ λύουσιν ἐθέλοντες ἡμῖν ἰσομοιρῆσαι τῆς οὐσίας , πρὸς δὲ τούτοις ἡμεῖς ὑμῖν ἀποφαίνομεν ἐναντίας οὔσας καὶ τῷ νόμῳ καὶ τοῖς δικαίοις καὶ τῇ τοῦ τετελευτηκότος διανοίᾳ ;
οἶμαι δ ὑμᾶς τὸ περὶ ἡμῶν δίκαιον σαφέστατ ἂν παρ αὐτῶν τούτων πυνθάνεσθαι .
εἰ γάρ τις αὐτοὺς ἔροιτο διὰ τί ἀξιοῦσι κληρονόμοι γενέσθαι τῶν Κλεωνύμου , τοῦτ ἂν εἰπεῖν ἔχοιεν , ὅτι καὶ γένει ποθὲν προσήκουσι καὶ ἐκεῖνος αὐτοῖς χρόνον τινὰ ἐπιτηδείως διέκειτο .
οὐκ ἂν ἄρα ὑπὲρ ἡμῶν μᾶλλον ἢ ὑπὲρ σφῶν αὐτῶν εἶεν εἰρηκότες 0 ;
εἴ τε γὰρ διὰ τὴν τοῦ γένους ἀγχιστείαν δεῖ γενέσθαι τινὰς κληρονόμους , ἡμεῖς ἐγγυτέρω γένει προσήκομεν ·
εἴ τε διὰ τὴν φιλίαν τὴν ὑπάρχουσαν , ἴσασιν αὐτὸν ἅπαντες ἡμῖν οἰκειότερον διακείμενον 0 .
ὥστ οὐ χρὴ παρ ἡμῶν , ἀλλὰ  καὶ  παρ αὐτῶν τούτων πυνθάνεσθαι τὸ δίκαιον .
πάντων δ ἂν εἴη δεινότατον , εἰ τοῖς μὲν ἄλλοις ψηφίζοισθε , ὅταν θάτερα τούτων ἀποφαίνωσι σφᾶς αὐτούς , ἢ γένει προτέρους ὄντας ἢ τῇ φιλίᾳ τῇ πρὸς τὸν τετελευτηκότα , ἡμᾶς δ οἷς ἐστιν ἀμφότερα ταῦτα παρὰ πάντων ὁμολογούμενα , ἀξιώσετε μόνους ἀκλήρους ποιῆσαι τῶν ἐκείνου .
καὶ εἰ μὲν Πολύαρχος ὁ πατὴρ ὁ Κλεωνύμου , πάππος δ ἡμέτερος , ζῶν ἐτύγχανε καὶ τῶν ἐπιτηδείων ἐνδεὴς ὤν , ἢ Κλεώνυμος ἐτελεύτησε θυγατέρας ἀπορουμένας καταλιπών , ἡμεῖς ἂν διὰ τὴν ἀγχιστείαν καὶ τὸν πάππον γηροτροφεῖν ἠναγκαζόμεθα καὶ τὰς Κλεωνύμου θυγατέρας ἢ λαβεῖν αὐτοὶ γυναῖκας ἢ προῖκα ἐπιδιδόντες ἑτέροις ἐκδιδόναι , καὶ ταῦθ ἡμᾶς καὶ ἡ συγγένεια καὶ οἱ νόμοι καὶ ἡ παρ ὑμῶν αἰσχύνη ποιεῖν ἠνάγκαζεν ἄν , ἢ ταῖς μεγίσταις ζημίαις καὶ τοῖς ἐσχάτοις ὀνείδεσι περιπεσεῖν ·
εἰ δ οὐσία κατελείφθη , δίκαιον ἡγήσεσθ εἶναι ταύτης ἑτέρους ἡμῶν μᾶλλον κληρονομεῖν 0 ;
οὐκ ἄρα δίκαια οὐ δ ὑμῖν αὐτοῖς συμφέροντα οὐ δὲ τοῖς νόμοις ὁμολογούμενα ψηφιεῖσθε , εἰ τῶν μὲν συμφορῶν τοὺς ἐγγυτάτω γένει κοινωνεῖν ἀναγκάσετε , χρημάτων δὲ καταλειφθέντων πάντας ἀνθρώπους κυριωτέρους ἢ τούτους ποιήσετε 0 .
χρὴ δέ , ὦ ἄνδρες , καὶ διὰ τὴν συγγένειαν καὶ διὰ τὴν τοῦ πράγματος ἀλήθειαν , ὅπερ ποιεῖτε , τοῖς κατὰ γένος ψηφίζεσθαι μᾶλλον ἢ τοῖς κατὰ διαθήκην ἀμφισβητοῦσι 0 .
τὴν μὲν γὰρ τοῦ γένους οἰκειότητα πάντες ἐπιστάμενοι τυγχάνετε , καὶ οὐχ οἷόν τε τοῦτ ἔστι πρὸς ὑμᾶς ψεύσασθαι ·
διαθήκας δ ἤδη πολλοὶ ψευδεῖς ἀπέφηναν , καὶ οἱ μὲν τὸ παράπαν οὐ γενομένας , ἐνίων δ οὐκ ὀρθῶς βεβουλευμένων 0 .